Raseinių kūno kultūros ir sporto centro stadionas

Raseinių kūno kultūros ir sporto centro stadionas (arba Raseinių miesto stadionas) – įvairios paskirties stadionas Raseiniuose. Namų rungtynes žaidžia LFF III lygos, Kauno apskrities pirmenybių komanda FK Danspin. Stadione rungtynes gali stebėti apie 1500 žiūrovų. Istorija Stadionas Raseiniuose pastatytas 1937 m. Tuo metu jis daugiausia naudotas futbolui. 1995 m. stadionas perduotas Raseinių sporto mokyklai. 2015 m. stadionas buvo geresnės nei vidutinė būklės, įrengtos sėdimos vietos žiūrovams, persirengimo kambariai. 2021 m. stadionas rekonstruotas – tuomet atnaujinta universali sporto aikštelė ir įsigyta būtina sporto įranga. Šaltiniai